pdf_content: Erlasse Kanton Graubünden    720.100   Participaziun dal chantun Grischun al concordat  davart il scumond da cunvegnas da taglia   conclus dal pievel dals 4 d'october 1959 1)     La regenza vegn autorisada ed incumbensada da declerar en num dal  chantun Grischun la participaziun al concordat tranter ils chantuns da la  confederaziun svizra davart il scumond da cunvegnas da taglia dals 10 da  december 1948 2). La participaziun ha lieu sut la premissa che tut ils  chantuns fetschian part al concordat. 3)                                                                      1) M dals 27 da favrer 1959, 17; PCG 1959, 74   2) DG 720.110   3) decleraziun da participaziun da la regenza dals 7 da zercladur 1960; entrada en   vigur per il chantun Grischun ils 28 da matg 1963   1-7-2008 1   http://www.gr-lex.gr.ch/data/720.110/rm  		2018-06-04T13:51:09+0200 	"7001 Chur" 	"Gesetzessammlung Kanton Graubünden"


canton: gr

pdf_content: Erlasse Kanton Graubünden    720.110   Concordat tranter ils chantuns da la confederaziun  svizra davart l'exclusiun da cunvegnas da taglia   dals 10 da december 1948   approvà dal cussegl federal ils 26 da settember 1949 1)   Las regenzas dals chantuns, cun l'intent d'applitgar egualmain e senza  restricziun las prescripziuns dal dretg fiscal per tut las persunas e per tut  ils objects ch'èn suttamess a la taglia en il chantun e d'evitar, cun resalva  da las disposiziuns dal concordat, mintga concessiun d'avantatgs fiscals,  sa cunvegnan:   Art. 1  1 Ils chantuns s'obligheschan da betg stipular cunvegnas da taglia cun  pajataglias e da betg far diever da qua envi da la cumpetenza ch'als vegn  concedida per lescha u per ordinaziun da stipular talas cunvegnas.  2 Las cunvegnas da taglia limitadas ch'èn vegnidas stipuladas avant la  participaziun dal chantun al concordat, perdan lur validitad suenter la  scadenza dal termin fixà en la cunvegna; ellas na dastgan betg vegnir  renovadas u prolungadas. Las cunvegnas illimitadas dastgan restar  valaivlas per il rest da l'onn, en il qual il chantun ha declerà la  participaziun al concordat, ed ils diesch onns sequents.  3 Permessa è la concessiun da las facilitaziuns previsas en la lescha per la  taxaziun:  a) da persunas che prendan per l'emprima giada u suenter in'absenza   d'almain diesch onns domicil u dimora en Svizra e che n'han betg  in'activitad da gudogn qua, per il rest da l'onn da lur arrivada e per  l'onn sequent; sche questas persunas èn estras e n'èn betg naschidas  en Svizra, las pon vegnir concedidas er vinavant facilitaziuns fiscalas,  e quai uschia che lur prestaziun fiscala na dastga betg esser pli  pitschna che l'import che vegn debità, applitgond las leschas  existentas, per la proprietad da bains immobigliars en Svizra, per las  valurs da facultad svizras (vaglias, certificats da participaziun, dretgs,  credits, dabuns) e per ils bains movibels situads en Svizra;                                                                      1) entrada en vigur dal concordat per ils chantuns participads l'emprim ils 6   d'october 1949; suenter la participaziun dals auters chantuns ha il cussegl  federal, sin fundament da la decleraziun da participaziun da la regenza, mess en  vigur il concordat per il chantun Grischun proporziunalmain a tut ils auters  chantuns svizzers per ils 28 da matg 1963       1     720.110 Concordat davart l'exclusiun da cunvegnas da taglia     b) d'interpresas industrialas che vegnan avertas da nov e che vegnan  promovidas en l'interess economic dal chantun, per il rest da l'onn en  il qual la gestiun ha cumenzà, e per ils nov onns sequents;   c) d'interpresas, al chapital da las qualas ina corporaziun da dretg public  è participada u las qualas servan primarmain ad intents publics u  d'utilitad publica.   4 Ils chantuns s'obligheschan da betg stipular cunvegnas spezialas en il cas  singul che stattan en cuntradicziun cun lur legislaziun, en cas da taglias  sin l'ierta, sin donaziuns e sin midada da maun.  5 Resalvadas restan las liberaziuns da taglia che vegnan concedidas a  stadis esters, al persunal da lur represchentanzas diplomaticas e  consularas, d'instituziuns uffizialas u privatas internaziunalas ed al  persunal nominà en las represchentanzas da questas organisaziuns.   Art. 2  Las disposiziuns precedentas èn impegnativas per ils chantuns e per ils  organs autonoms existents en ils chantuns, sco districts, circuls e  vischnancas, e per las taglias ch'els incasseschan.   Art. 3  1 Ils chantuns s'obligheschan d'annunziar, sin dumonda, l'ultima valitaziun  fiscala d'ina persuna natirala u giuridica obligada da pajar taglia che parta  da lur territori chantunal al chantun dal nov domicil (da la nova dimora) u  da la nova sedia.  2 Medemamain vegn il chantun dal nov domicil (da la nova dimora) u da  la nova sedia ad annunziar, sin dumonda, la nova valitaziun fiscala al  chantun, a la suveranitad fiscala dal qual la persuna natirala u giuridica era  suttamessa anteriuramain.  3 Ils chantuns vegnan er ad annunziar il transferiment d'objects da taglia e  lur obligaziun da vegnir taxads sco persuna giuridica (per exempel  fundaziun da famiglia, societad cun sedia) al chantun, a la suveranitad dal  qual l'object da taglia era suttamess anteriuramain.   Art. 4  1 La surveglianza davart la realisaziun dal concordat e la decisiun davart  cuntravenziuns cunter il concordat vegnan surdadas ad ina cumissiun da  concordat che vegn elegida da la conferenza dals directurs chantunals da  finanzas.  2 La conferenza dals directurs chantunals da finanzas regla la procedura  electorala, las indemnisaziuns dals commembers da la cumissiun, la  procedura davant la cumissiun da concordat e la repartiziun dals custs per  las decisiuns da la cumissiun.   2       Concordat davart l'exclusiun da cunvegnas da taglia 720.110         3                                                                     3 Sch'in chantun da concordat constatescha ch'in auter chantun da  concordat u ch'in da ses districts, da ses circuls u ina da sias vischnancas  taxescha in pajataglia senza confurmitad cun las reglas precedentas u ch'el  n'ademplescha betg l'obligaziun d'annunzia, fa el recurs a la cumissiun da  concordat. Quella constatescha, suenter avair exequì ina procedura  cuntradictorica, sch'ina violaziun dal concordat è avant maun.  4 Sch'i vegn constatà tras la decisiun da la cumissiun da concordat che las  autoritads u ils uffiziants d'in chantun, da ses districts, da ses circuls u da  sias vischnancas han violà las disposiziuns dal concordat, vegn annullà  l'act administrativ che cuntrafa al concordat. Ultra da quai sto il chantun  fallibel pajar ina multa che vegn fixada da la cumissiun da concordat.  5 La multa importa:  a) en cas da cuntravenziuns cunter l'artitgel 1 – tut tenor il grad da la   culpa – l'import simpel fin tripel da l'avantatg fiscal concedì al  pajataglia, almain però 1000 francs e maximalmain 10 000 francs, en  cas da recidiva po la multa vegnir augmentada sin 50 000 francs;   b) en cas da cuntravenziuns cunter l'artitgel 3 – tut tenor il grad da la  culpa – almain 100 francs e maximalmain 500 francs.   6 Las decisiuns da la cumissiun da concordat èn definitivas ed  equivalentas a sentenzias executablas; la cumissiun da concordat las  exequescha.  7 Las multas vegnan messas en in fond che vegn administrà da la  conferenza dals directurs chantunals da finanzas. Davart lur diever decida  la conferenza suenter avair tadlà las regenzas dals chantuns participads al  concordat.   Art. 5  1 Il concordat entra en vigur suenter l'approvaziun dal cussegl federal cun  la publicaziun en la collecziun uffiziala dal dretg federal. 1)  2 Ils chantuns participads al concordat han il dretg, resguardond in termin  da desditga da dus onns, da sa retrair dal concordat per la fin da l'onn  chalendar.  3 Las communicaziuns davart la participaziun e la desditga ston vegnir  drizzadas al cussegl federal per las transmetter vinavant a la conferenza  dals directurs chantunals da finanzas, a la cumissiun da concordat ed als  chantuns da concordat.  Protocol final. En vista a las relaziuns economicas extraordinarias dal  mument èsi permess da conceder temporarmain, e cun l'intent da  cumbatter la mancanza d'abitaziuns, facilitaziuns fiscalas legalas per la  construcziun d'abitaziuns novas.      1) vesair annotaziun tar l'ingress    	Art. 1 	Art. 2 	Art. 3 	Art. 4 	Art. 5  		2018-06-04T13:52:19+0200 	"7001 Chur" 	"Gesetzessammlung Kanton Graubünden"


abbreviation: LTCTB

pdf_content: 720.200 - Lescha davart las taglias communalas e davart las taglias da baselgia (LTCTB)    720.200   Lescha davart las taglias communalas e davart las taglias  da baselgia (LTCTB)  dals 31-08-2006 (versiun dals 01-01-2023)  Il cussegl grond dal chantun Grischun1),  sa basond sin l'art. 31 e sin l'art. 94 da la constituziun chantunala2), suenter avair gì invista da la missiva da la regenza dals 16 da matg 20063),  concluda:  1. Disposiziuns generalas  Art.  1 Object da la lescha 1 Questa lescha regla l'incassament da las taglias tras las vischnancas politicas sco er   tras las baselgias chantunalas e tras lur cumins-baselgia. 2 Uschenavant  che  questa  lescha  na  cuntegna  naginas  regulaziuns  divergentas,  vegnan applitgadas las disposiziuns da la lescha chantunala da taglia4) confurm al  senn.  Art.  2 Taglias communalas 1 La vischnanca incassescha tenor las disposiziuns da questa lescha: a) ina taglia sin las entradas e sin la facultad; b) ina taglia sin il gudogn tras la vendita da bains immobigliars; c) ina taglia supplementara ed ina taglia penala sco er multas disciplinaras. 2 La vischnanca po incassar las suandantas taglias tenor las disposiziuns da questa  lescha: a) ina taglia sin midada da maun; b) * ina taglia sin immobiglias; 1) PCG 2006/2007, 188 2) DG 110.100 3) pagina 181 4) DG 720.000 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm https://www.gr-lex.gr.ch/data/720.000/rm   720.200    c) * ina taglia sin l'ierta ed ina taglia sin donaziuns. 3 La vischnanca po incassar ulteriuras taglias, sco spezialmain: a) * … b) * ina taxa da giasts u ina taxa d'alloschament; c) ina taxa per promover il turissem. 4 Sulettamain il chantun ha il dretg d'incassar ina taglia a la funtauna e d'imponer a  las persunas giuridicas ina taglia sin il gudogn e sin il chapital.  Art.  3 Taglias da baselgia 1 Tenor las disposiziuns da questa lescha pon las baselgias chantunalas e lur cumins- baselgia incassar ina taglia sin las entradas e sin la facultad en pertschients da la  taglia chantunala simpla sco er taglias supplementaras e taglias penalas. 2 L'incassament d'ulteriuras taglias n'è betg admess.  2. Las taglias communalas  2.1. TAGLIAS DIRECTAS  Art.  4 Taglias sin las entradas e sin la facultad 1 La  vischnanca  incassescha  ina  taglia  sin  las  entradas  e  sin  la  facultad  en  pertschients  da  la  taglia  chantunala  simpla.  La vischnanca fixescha  il  pli  tard il   december il pe da taglia per l'onn fiscal suandant. 2 Il subject da taglia, l'object da taglia, la tariffa da taglia e la fixaziun da la taglia sa  drizzan tenor las disposiziuns da la lescha chantunala da taglia2). 3 La taxaziun vegn fatga ensemen cun la taglia chantunala tras las autoritads ch'èn   cumpetentas tenor la lescha chantunala da taglia. Il medem vala per las decisiuns da   recurs e da meds legals sco er per autras decisiuns. Resalvads restan quels cas, nua   ch'i vegn fatga mo ina taxaziun communala. 4 L'incassament da la taglia è chaussa da la vischnanca. 5 La taxaziun e  l'incassament  da la  taglia communala sin ils custs è chaussa dal   chantun. *  Art.  5 Taglia fracziunala 1 … * 2 Fracziuns existentas cun corporaziun territoriala che incasseschan il 1. da schaner  2009 ina taglia sin las entradas e sin la facultad pon cuntinuar cun quai per 10 onns. 3 L'artitgel 4 vegn applitgà confurm al senn.  2) DG 720.000  2    https://www.gr-lex.gr.ch/data/720.000/rm    720.200   Art.  6 Taglia sin il gudogn tras la vendita da bains immobigliars 1 La  vischnanca  incassescha  ina  taglia  sin  il  gudogn  tras  la  vendita  da  bains  immobigliars en l'import da la taglia chantunala. 2 Il subject da taglia, l'object da taglia, la tariffa da taglia e la fixaziun da la taglia sa  drizzan tenor las disposiziuns da la lescha chantunala da taglia2). 3 La scuntrada da la perdita e la fixaziun da la tariffa èn limitadas al territori da la   vischnanca. 4 La  taxaziun  e  l'incassament  da  la  taglia  vegnan  fatgs  –  ensemen cun  la  taglia  chantunala sin il gudogn tras la vendita da bains immobigliars – tras l'administraziun  chantunala da taglia. Il medem vala per las decisiuns da recurs e da meds legals sco   er per autras decisiuns. 5 La  vischnanca  decida  davart  dumondas  da  relasch  e  davart  amortisaziuns  administrativas.  2.2. TAGLIA SIN MIDADA DA MAUN  Art.  7 Taglia sin midada da maun 1. en general  1 La vischnanca incassescha ina taglia sin midada da maun tenor las disposiziuns da  questa lescha. 2 La taglia sin midada da maun vegn incassada, sch'in bain immobigliar u sch'ina   part d'in bain immobigliar che sa chatta sin il territori da la vischnanca mida maun.  Art.  8 2. noziun da midada da maun 1 Sco  midada  da  maun vala  mintga  transferiment  da  la  cumpetenza  effectiva  ed  economica da disponer d'in bain immobigliar. 2 Sco midada da maun economica vala spezialmain: a) exercitar il dretg da substituziun or d'in contract da cumpra u or d'in contract   da dretg da cumpra, sch'igl ha lieu in transferiment da la proprietad; b) * transferir dretgs da participaziun ad ina societad immobigliara, sche la persuna   acquistanta cuntanscha suletta u ensemen cun ses conjugal e cun ils uffants  minorens ina maioritad da las vuschs tras quai;  c) engrevgiar bains immobigliars cunter pajament cun servituts da dretg privat u  cun restricziuns da la proprietad da dretg public,  sche questas restrenschan  permanentamain  e  considerablamain  la  valur  d'alienaziun  dals  bains  immobigliars;  d) conceder in dretg da construcziun cunter ina indemnisaziun unica. 3 L'apport d'in bain immobigliar en ina societad da persunas è suttamess a la taglia  sin midada da maun mo, uschenavant che l'autorisaziun economica sa mida.  2) DG 720.000   3   https://www.gr-lex.gr.ch/data/720.000/rm   720.200    Art.  9 3. midadas da maun libras da taglia 1 Libras da la taglia sin midada da maun èn: a) midadas da maun en consequenza da successiun d'ierta, da partiziun d'ierta, da   legat, d'ierta anticipada e da donaziun; b) * midadas  da  maun  tranter  geniturs  e  descendentas  e  descendents   respectivamain tranter siras e sirs ubain brits e schenders. Uffants figliasters   ed uffants confidads han il medem dretg sco ils agens uffants;  c) midadas da maun tranter conjugals e tranter partenarias e partenaris registrads  sco er sin basa da liquidaziuns dals bains matrimonials;  d) midadas da maun cun l'intent d'arrundar il terren, d'arrundar en general, da  cultivar manaschis agriculs en moda pli  raziunala, da planisar quartiers,  da  rectifitgar cunfins u da regruppar il terren da construcziun;  e) midadas da maun en consequenza d'expropriaziun u da cessiun voluntara da  bains immobigliars che han in dretg d'expropriaziun;  f) midadas da maun tar surbajegiadas, sch'ina mastergnanta u sch'in mastergnant  sto  surpigliar  proprietad funsila ch'ella u ch'el  venda vinavant entaifer  dus  onns dapi ch'il contract da vendita è vegnì concludì, e quai senza avair utilisà  ordavant questa proprietad funsila;  g) midadas da maun, sche l'acquist dal bain immobigliar tras la creditura u tras il   creditur da pegn, tras la garanta u tras il garant da pegn ubain tras la debitura  solidara u tras il debitur solidar chaschuna ina perdita;  h) midadas  da  maun en  connex  cun  ina  restructuraziun  che  signifitgescha  in  causal da suspensiun fiscala tenor la lescha chantunala da taglia1).  Art.  10 4. subject da taglia 1 Obligada da pajar taglia è la persuna che acquista il bain immobigliar. 2 Tar il  barat  da bains  immobigliars  è  mintga part  contrahenta obligada da pajar  taglia per l'object da barat ch'ella ha acquistà. Per in eventual pretsch supplementar  sto la persuna che acquista il bain immobigliar pli custaivel pajar taglia. 3 Cunvegnas  contractualas  divergentas  vegnan  resguardadas,  uschenavant  che  l'alienadra u che l'alienader n'è betg subjectivamain liber da taglia.  Art.  11 5. liberaziun subjectiva da taglia 1 Libras u libers da la taglia sin midada da maun èn: a) la confederaziun e ses instituts, uschenavant ch'il dretg federal prevesa quai; b) il chantun e ses instituts dependents; c) ils  instituts  chantunals  autonoms  per  bains  immobigliars  che  servan   directamain ad intents publics; d) * las regiuns, las vischnancas (cun lur instituts) e las vischnancas burgaisas per   bains immobigliars sin l'agen territori;  1) DG 720.000  4    https://www.gr-lex.gr.ch/data/720.000/rm    720.200   e) las  baselgias  chantunalas  e  lur  cumins-baselgia  sco  er  las  fundaziuns  ecclesiasticas  per  bains  immobigliars  sin  l'agen  territori  che  servan  directamain ad intents ecclesiastics sco er per chasas-pravenda;  f) * las persunas giuridicas ch'èn libras da l'obligaziun da pajar taglia sin basa da   l'artitgel  78 alinea 1 litera f  da la Lescha chantunala  da taglia 2),  per  bains  immobigliars che servan directamain, unicamain ed irrevocablamain a l'intent  da la liberaziun da taglia;  g) * las  interpresas  da  traffic  e  d'infrastructura  en  il  senn  da  l'artitgel 78 alinea 1 litera k  da  la  Lescha  chantunala  da  taglia,  per  immobiglias che servan a l'activitad concessiunada.  Art.  12 6. fixaziun da taglia 1 La vischnanca fixescha la tariffa da taglia en ina lescha formala. La tariffa da taglia   importa maximalmain 2 pertschient. 2 La basa per fixar la taglia è la valur commerziala dal bain immobigliar transferì. 3 Sco valur commerziala tar la cumpra vala il pretsch da cumpra cun tut las ulteriuras   prestaziuns da l'acquistadra u da l'acquistader. Sch'i n'è betg vegnì fixà in pretsch da   cumpra u sche quel è evidentamain sut  la  valur  commerziala,  vegn la  taglia  sin  midada da maun incassada sin la valur commerziala. 4 Sch'i  vegn transferì  in  dretg da construcziun,  ston vegnir  deducids da la  valur  commerziala  ils  tschains  periodics  dal  dretg  da  construcziun  che  l'acquistadra  u  l'acquistader sto surpigliar. 5 Tar bains immobigliars da barat sto vegnir incassada la mesa taglia da la valur  commerziala da tut ils bains immobigliars da barat plus la mesa taglia d'in eventual   pretsch supplementar.  Art.  13 7. communicaziun 1 Sch'igl ha lieu ina midada da maun senza inscripziun en il register funsil, sto la  persuna  ch'è  obligada  da  pajar  taglia  annunziar  quai  entaifer  30  dis  a  l'uffizi   communal da taglia.  Art.  14 8. taxaziun e scadenza 1 La taglia sin midada da maun vegn communitgada da la vischnanca tras la decisiun  da taxaziun. 2 La pretensiun da taglia resulta cun la midada da maun e scada cun la facturaziun. 3 L'incassament da taglia è chaussa da la vischnanca. 4 La taglia sto vegnir pajada entaifer 90 dis dapi la facturaziun.  2) DG 720.000   5   https://www.gr-lex.gr.ch/data/720.000/rm   720.200    Art.  15 9. garanzia 1 Tenor la lescha introductiva tar il cudesch civil svizzer1) ha la taglia sin midada da  maun ina garanzia da pegn immobigliar.  2.3. TAGLIA SIN IMMOBIGLIAS  Art.  16 Taglia sin immobiglias 1. en general  1 Sin ils bains immobigliars situads en la vischnanca incassescha la vischnanca ina   taglia sin immobiglias tenor las disposiziuns da questa lescha.  Art.  17 2. subject da taglia 1 Obligadas da pajar taglia èn las persunas natiralas e giuridicas ch'èn – a la fin da   l'onn chalendar – proprietarias u usufructuarias dal bain immobigliar. 2 Cuminanzas d'ertavlas e d'ertavels, societads simplas, collectivas e commanditaras  sco  er  autras  cuminanzas  da  persunas  senza  persunalitad  giuridica  pon  vegnir  suttamessas independentamain a la taglia. 3 Igl  exista  ina  responsabladad  solidara  da  la  proprietaria  e  dal  proprietari  per  l'usufructuaria e per l'usufructuari sco er da las interprendidras e dals interprendiders  da persunas tranter ellas e tranter els. 4 La liberaziun subjectiva da taglia sa drizza tenor las disposiziuns davart la taglia   sin midada da maun (artitgel 11).  Art.  18 3. fixaziun da la taglia 1 La vischnanca fixescha la tariffa da taglia en ina lescha formala. La tariffa da taglia   importa maximalmain 2 promils da la valur da la taglia sin la facultad a la fin da   l'onn chalendar.  Art.  19 4. taxaziun ed incassament 1 La taglia sin immobiglias vegn taxada ensemen cun la taglia communala sin las  entradas e sin la facultad respectivamain ensemen cun la taglia sin il gudogn e sin il   chapital  da l'autoritad ch'è  cumpetenta  per  las  taglias  directas  tenor  la  lescha da  taglia2).  En la  lescha communala  da taglia  po la  vischnanca fixar  ina regulaziun  divergenta. 2 Nua ch'i na vegnan incassadas naginas taglias chantunalas u communalas directas,  vegn fatga la taxaziun tras la vischnanca. 3 L'incassament da taglia è chaussa da la vischnanca.  1) DG 210.100 2) DG 720.000  6    https://www.gr-lex.gr.ch/data/720.000/rm https://www.gr-lex.gr.ch/data/210.100/rm    720.200   4 La scadenza e la pajabladad sa drizzan tenor las taglias directas, sche la taglia sin  immobiglias vegn incassada ensemen cun quellas.  Sche la taglia sin immobiglias  vegn incassada separadamain, scada ella cun la taxaziun e cun la facturaziun e sto  vegnir pajada entaifer 30 dis.  Art.  20 5. garanzia 1 Tenor  la  lescha  introductiva  tar  il  cudesch  civil  svizzer2) ha  la  taglia  sin  immobiglias ina garanzia da pegn immobigliar.  2.4. TAGLIA SIN L'IERTA E TAGLIA SIN DONAZIUNS *  Art.  21 Taglia sin l'ierta e sin donaziuns 1 La vischnanca po incassar ina taglia sin l'ierta ed ina taglia sin donaziuns. * 2 Il subject da taglia, la liberaziun da taglia, l'object da taglia, la pretensiun fiscala e   la fixaziun da la taglia, la retratga e la responsabladad da la taglia sin l'ierta e da la  taglia sin donaziuns sa drizzan tenor las disposiziuns da la lescha chantunala da   taglia. * 3 … * 4 Las  disposiziuns  da  la  lescha  chantunala  da  taglia  davart  l'obligaziun  da  pajar  taglia3) vegnan applitgadas analogamain. Per premis e per duns d'onur dal chantun è  la suveranitad fiscala tar la vischnanca da domicil dal retschavider. Sche quel ha ses  domicil ordaifer il chantun, va il retgav da taglia a la citad da Cuira. * 5 La  vischnanca  fixescha  las  tariffas  da  taglia  en  ina  lescha  formala.  Quellas  importan maximalmain: * a) 5 pertschient per il tschep dals geniturs; b) * … c) 25 pertschient per las ulteriuras persunas benefiziadas. 6 La  taglia  vegn  taxada  ed  incassada  da  l'administraziun  chantunala  da  taglia   ensemen  cun  la  taglia  chantunala  sin  l'ierta  e  cun  la  taglia  chantunala  sin  donaziuns. Il medem vala per decisiuns da recurs e da meds legals sco er per autras   decisiuns. * 7 Davart  dumondas  da  relasch  e  davart  amortisaziuns  administrativas  decida  la   vischnanca. *  2) DG 210.100 3) Artitgel 107 da la lescha chantunala da taglia (DG 720.000)   7   https://www.gr-lex.gr.ch/data/720.000/rm https://www.gr-lex.gr.ch/data/210.100/rm   720.200    2.5. NORMAS DA CUMPETENZA PER ULTERIURAS  TAGLIAS *  Art.  22 Taxa da giasts * 1 La vischnanca po incassar ina taxa da giasts. * 2 L'object da taglia è la pernottaziun, il subject da taglia è il giast che pernottescha. Il  medem status sco il giast che pernottescha han persunas ch'èn obligadas da pajar  taglia illimitadamain en la vischnanca respectiva e che possedan là ina immobiglia   da vacanzas ch'ellas  dovran sezzas,  nun che la  vischnanca paja  ina contribuziun  essenziala al svilup turistic or da las taglias sin las entradas e sin la facultad da las   persunas ch'èn obligadas da pajar taglia illimitadamain. * 3 Ils retgavs da la taxa da giasts ston vegnir utilisads per finanziar indrizs turistics ed  occurrenzas turisticas. Els na dastgan betg vegnir utilisads per finanziar incumbensas  communalas ordinarias. * 4 L'incassament  e  l'utilisaziun  da  la  taxa  da  giasts  pon  vegnir  delegads  ad  in'organisaziun turistica  communala  u regiunala.  Per  protestas  sto  en mintga cas   vegnir nominà in organ communal. * 5 Las  vischnancas  respectivamain  las  organisaziuns  turisticas  èn  obligadas  da  communitgar detagliadamain l'utilisaziun dals meds finanzials. *  Art.  22a * Taxa d'alloschament 1 La vischnanca po incassar ina taxa d'alloschament. 2 Il subject da taglia èn l'alloschader e l'agen utilisader. Sco agen utilisader vala er tgi   ch'è obligà da pajar taglia illimitadamain en la vischnanca respectiva e che posseda  là  ina  immobiglia  da  vacanzas  ch'el  dovra  sez,  nun  che  la  vischnanca  paja  ina  contribuziun essenziala al svilup turistic or da las taglias sin las entradas e sin la  facultad da las persunas ch'èn obligadas da pajar taglia illimitadamain. Il locatari   stabel ha il medem status sco l'agen utilisader. 3 Exceptà da la taxa è tgi ch'è obligà da pajar taglia illimitadamain en la vischnanca   respectiva e che na posseda là nagina immobiglia da vacanzas ch'el dovra sez. 4 L'object da taglia è il niz direct u indirect per il turissem. 5 La fixaziun da la taxa vegn fatga sin basa da las capacitads avant maun. 6 Ils  retgavs da la taxa d'alloschament vegnan duvrads per finanziar  expensas en   l'interess e per il bain da las persunas obligadas da pajar la taxa. Els na dastgan betg  vegnir utilisads per finanziar incumbensas communalas tradiziunalas. 7 L'incassament,  la  retratga  e  l'utilisaziun  da  la  taxa  d'alloschament  pon  vegnir   delegads ad in'organisaziun turistica communala u regiunala. Per protestas sto en   mintga cas vegnir nominà in organ communal. 8 Las  vischnancas  respectivamain  las  organisaziuns  turisticas  èn  obligadas  da  communitgar detagliadamain l'utilisaziun dals meds finanzials.  8       720.200   Art.  23 Taxa per promover il turissem 1 La vischnanca po incassar ina contribuziun per promover il turissem. 2 La contribuziun per promover il turissem vegn incassada da las persunas natiralas e  giuridicas che lavuran sin il territori communal e che profiteschan dal turissem. 3 Ils  retgavs ston vegnir utilisads en l'interess da las persunas ch'èn obligadas da   pajar  taglia  e  spezialmain  per  in'elavuraziun  effizienta  dal  martgà  sco  er  per   occurrenzas.  Els  na  dastgan  betg  vegnir  utilisads  per  finanziar  incumbensas  communalas ordinarias. 4 L'incassament e l'utilisaziun da la contribuziun per promover il turissem pon vegnir  delegads ad in'organisaziun turistica communala u regiunala. Per protestas sto en   mintga cas vegnir nominà in organ communal. 5 Las  vischnancas  respectivamain  las  organisaziuns  turisticas  èn  obligadas  da  communitgar detagliadamain l'utilisaziun dals meds finanzials. *  3. Las taglias da baselgia  Art.  24 Taglias da baselgia 1 Las baselgias  chantunalas  e  lur  cumins-baselgia  pon incassar  ina  taglia  sin  las  entradas e sin la facultad en pertschients da la taglia chantunala simpla. La baselgia   chantunala respectivamain il cumin-baselgia fixescha – il pli tard il december – il pe  da taglia per l'onn suandant. 2 L'obligaziun da pajar taglia sa drizza tant tenor l'appartegnientscha ecclesiastica da  las singulas persunas ch'èn obligadas da pajar taglia a la fin da la perioda fiscala u a   la  fin  da  l'obligaziun  da  pajar  taglia,  sco  er  tenor  las  disposiziuns  da  la  lescha  chantunala da taglia1). En lètgs da differenta confessiun ston ils facturs totals vegnir  repartids mintgamai per la mesadad sin omadus conjugals. 3 Il subject da taglia, la tariffa da taglia e la fixaziun da la taglia sa drizzan tenor las  disposiziuns  da  la  lescha  chantunala  da  taglia.  Il  termin  general  da  scadenza  correspunda a quel da las taglias communalas. 4 La  taxaziun  vegn  fatga  ensemen  cun  la  taglia  communala  tras  l'autoritad  ch'è  cumpetenta per quai. Il medem vala per las decisiuns da recurs e da meds legals sco  er per autras decisiuns. 5 Per giuditgar l'obligaziun subjectiva da pajar taglia è cumpetent il cumin-baselgia. 6 L'incassament da taglia è chaussa da la vischnanca.  1) DG 720.000   9   https://www.gr-lex.gr.ch/data/720.000/rm   720.200    4. Taglias supplementaras e taglias penalas sco er multas  disciplinaras  Art.  25 Taglias supplementaras e multas 1 Las  vischnancas  sco  er  las  baselgias  chantunalas  e  lur  cumins-baselgia  incasseschan ina taglia supplementara ed ina taglia penala tenor las disposiziuns da  la lescha chantunala da taglia2). 2 Tar geners da taglia che las vischnancas taxeschan sezzas incasseschan ellas multas  disciplinaras tenor las disposiziuns da la lescha chantunala da taglia. 3 La  taxaziun  e  l'incassament  èn  chaussa  da  l'autoritad  ch'è  responsabla  per  l'execuziun dal gener da taglia correspundent. 4 La taxaziun da las taglias supplementaras e penalas concernent las taglias sin las  entradas e sin la facultad è chaussa da l'autoritad chantunala. 5 Nua che la taxaziun vegn fatga ensemen cun la taglia chantunala, vegnan unidas las   proceduras concernent la taglia supplementara e la taglia penala.  5. Execuziun e procedura  Art.  26 Basa legala 1 En ina lescha en il senn formal reglan las vischnancas la basa da l'incassament da la  taglia per las taglias tenor l'artitgel 2 sco er las cumpetenzas e la scadenza da las  taglias. 2 En ina lescha en il  senn formal  reglan las  baselgias  chantunalas  e  lur  cumins- baselgia l'incassament da la taglia e las cumpetenzas. 3 Las leschas tenor ils alineas 1 e 2 ston vegnir approvadas da la regenza cun vigur  constitutiva.  Art.  27 Autoritads 1. autoritads communalas  1 La vischnanca nominescha las autoritads executivas. 2 Per delegar la taxaziun basegni ina regulaziun legala explicita. 3 L'autoritad da protesta è l'autoritad da taxaziun. Sche la taxaziun vegn delegada, sto  vegnir nominada in'autoritad communala sco autoritad da protesta. 4 L'executiva communala è cumpetenta per levgiaments fiscals. Ella na po vegnir  nominada ni sco autoritad da taxaziun ni sco autoritad da protesta. 5 La vischnanca nominescha in'autoritad per la decisiun davart il relasch da taglia e  davart l'amortisaziun administrativa.  2) DG 720.000  10    https://www.gr-lex.gr.ch/data/720.000/rm    720.200   Art.  28 2. autoritads ecclesiasticas 1 Las baselgias chantunalas e lur cumins-baselgia nomineschan in'autoritad per fixar  il pe da taglia sco er per giuditgar l'obligaziun subjectiva da pajar taglia.  Art.  29 Meds legals 1 Cunter disposiziuns po la persuna ch'è obligada da pajar taglia far protesta en scrit   tar l'autoritad da taxaziun entaifer 30 dis dapi la consegna. 2 Cunter decisiuns da protesta e da recurs po la persuna ch'è obligada da pajar taglia   far recurs en scrit tar la dretgira administrativa entaifer 30 dis dapi la consegna.  Art.  30 Indemnisaziun dal chantun 1 Cun  ina  pauschala  pro  cas  indemniseschan  las  vischnancas  l'administraziun  chantunala da taglia per la taxaziun da la taglia sin il gudogn tras la vendita da bains  immobigliars. La regenza fixescha l'import da questa pauschala. 2 Las baselgias chantunalas ed ils cumins-baselgia indemniseschan l'administraziun  chantunala  da  taglia  cun  1  pertschient  e  la  vischnanca  cun  maximalmain  2  pertschient da las taglias incassadas. 3 Sch'igl existan plirs cumins-baselgia en la medema vischnanca politica, ston quels  indemnisar l'administraziun chantunala da taglia cun 1,5 pertschient e la vischnanca  cun maximalmain 2,5 pertschient da las taglias incassadas.  6. Disposiziuns finalas  Art.  31 Adattaziun da la legislaziun 1 Las vischnancas, las baselgias chantunalas ed ils cumins-baselgia adatteschan lur  leschas al dretg chantunal ed inoltreschan la revisiun totala fin il pli tard ils 31 da   fanadur 2008 a la regenza per l'approvaziun. 2 A partir dal 1. da schaner 2009 vegnan applitgadas directamain las disposiziuns da  questa lescha ed ellas aboleschan las regulaziuns divergentas da las vischnancas, da   las baselgias chantunalas e dals cumins-baselgia. 3 Las leschas davart la taxa da cura, davart la contribuziun per promover il turissem  sco  er  davart  las  taglias  spezialas  da  las  exclavas  da  duana  ch'èn  gia  vegnidas   approvadas da la regenza na ston betg pli vegnir revedidas ed approvadas.  Art.  32 Midada dal dretg vertent1)  1) Las midadas dal dretg vertent na vegnan betg inditgadas.   11     720.200    Art.  33 Disposiziun transitorica 1 Las  iertas  anticipadas  che  n'èn  anc  betg  vegnidas  imponidas  sco  er  las  iertas  anticipadas a las descendentas directas ed als descendents directs vegnan taxadas per  il 1. da schaner 2008. Per la taxaziun da l'ierta anticipada èn decisivas las relaziuns il  mument dal pajament.  Art.  33a * Adattaziun da la legislaziun communala a la midada dals 12 da  favrer 2019  1 Las midadas da  l'artitgel 2  e  da l'artitgel 21 vegnan applitgadas  directamain  ed  entran en vigur cun l'entrada en vigur da la revisiun parziala da la lescha chantunala   da taglia dals 12 da favrer 2019. 2 Las tariffas da taglia normadas en la lescha communala da taglia per il tschep dals   geniturs  e  per  il  tschep  dals  tats  sco  er  per  ils  ulteriurs  benefiziaris  vegnan  applitgadas fin a lur midada, nun ch'ellas surpassian las novas tariffas maximalas.   Cas cuntrari valan las tariffas maximalas tenor l'artitgel 21 alinea 5. 3 Per limitar temporarmain questa midada da lescha è decisiv il mument, en il qual è  vegnì  realisà  il  causal  fiscal.  Causals  fiscals  dal  dretg  vegl  vegnan  taxads  ed  incassads vinavant da la vischnanca.  Art.  34 Referendum ed entrada en vigur 1 Questa lescha è suttamessa al referendum facultativ2). 2 Questa lescha entra en vigur il 1. da schaner 2007 e vegn applitgada – cun resalva  da l'alinea 3 – per il 1. da schaner 2009. 3 La liberaziun dals conjugals sco er da las descendentas directas e dals descendents  directs tenor l'artitgel 21 alineas 2 e 3 da la taglia sin l'ierta e sin donaziuns vala gia a  partir dal 1. da schaner 2008 obligatoricamain per tut las vischnancas.  2) Il termin da referendum è scadì ils 13 da december 2006. Entaifer quest termin n'èn vegnids  inoltrads nagins referendums.  12       720.200   Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 31-08-2006 01-01-2007 relasch emprima versiun - 31-08-2012 01-01-2013 Art. 4 al. 5 integraziun - 31-08-2012 01-01-2013 Art. 8 al. 2, b) midada - 31-08-2012 01-01-2013 Art. 9 al. 1, b) midada - 31-08-2012 01-01-2013 Art. 21 al. 4 midada - 13-01-2015 01-01-2016 Art. 11 al. 1, d) midada 2015-005 02-02-2016 01-01-2017 Art. 11 al. 1, d) midada 2016-001 17-10-2017 01-07-2018 Art. 5 al. 1 aboliziun 2018-002 05-12-2017 01-01-2018 Art. 22 al. 2 midada 2018-005 12-02-2018 01-07-2018 Art. 2 al. 3, b) midada 2018-010 12-02-2018 01-07-2018 Art. 22 midada dal titel 2018-010 12-02-2018 01-07-2018 Art. 22 al. 1 midada 2018-010 12-02-2018 01-07-2018 Art. 22 al. 3 midada 2018-010 12-02-2018 01-07-2018 Art. 22 al. 4 midada 2018-010 12-02-2018 01-07-2018 Art. 22 al. 5 integraziun 2018-010 12-02-2018 01-07-2018 Art. 22a integraziun 2018-010 12-02-2018 01-07-2018 Art. 23 al. 5 integraziun 2018-010 12-02-2019 01-01-2021 Art. 2 al. 2, b) midada 2019-015 12-02-2019 01-01-2021 Art. 2 al. 2, c) integraziun 2019-015 12-02-2019 01-01-2021 Art. 2 al. 3, a) aboliziun 2019-015 12-02-2019 01-01-2021 Titel 2.4. midada 2019-015 12-02-2019 01-01-2021 Art. 21 al. 1 midada 2019-015 12-02-2019 01-01-2021 Art. 21 al. 2 midada 2019-015 12-02-2019 01-01-2021 Art. 21 al. 3 aboliziun 2019-015 12-02-2019 01-01-2021 Art. 21 al. 4 midada 2019-015 12-02-2019 01-01-2021 Art. 21 al. 5 midada 2019-015 12-02-2019 01-01-2021 Art. 21 al. 5, b) aboliziun 2019-015 12-02-2019 01-01-2021 Art. 21 al. 6 integraziun 2019-015 12-02-2019 01-01-2021 Art. 21 al. 7 integraziun 2019-015 12-02-2019 01-01-2021 Titel 2.5. integraziun 2019-015 12-02-2019 01-01-2021 Art. 33a integraziun 2019-015 02-09-2022 01-01-2023 Art. 11 al. 1, f) midada 2022-048 02-09-2022 01-01-2023 Art. 11 al. 1, g) integraziun 2022-048   13     720.200    Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 31-08-2006 01-01-2007 emprima versiun - Art. 2 al. 2, b) 12-02-2019 01-01-2021 midada 2019-015 Art. 2 al. 2, c) 12-02-2019 01-01-2021 integraziun 2019-015 Art. 2 al. 3, a) 12-02-2019 01-01-2021 aboliziun 2019-015 Art. 2 al. 3, b) 12-02-2018 01-07-2018 midada 2018-010 Art. 4 al. 5 31-08-2012 01-01-2013 integraziun - Art. 5 al. 1 17-10-2017 01-07-2018 aboliziun 2018-002 Art. 8 al. 2, b) 31-08-2012 01-01-2013 midada - Art. 9 al. 1, b) 31-08-2012 01-01-2013 midada - Art. 11 al. 1, d) 13-01-2015 01-01-2016 midada 2015-005 Art. 11 al. 1, d) 02-02-2016 01-01-2017 midada 2016-001 Art. 11 al. 1, f) 02-09-2022 01-01-2023 midada 2022-048 Art. 11 al. 1, g) 02-09-2022 01-01-2023 integraziun 2022-048 Titel 2.4. 12-02-2019 01-01-2021 midada 2019-015 Art. 21 al. 1 12-02-2019 01-01-2021 midada 2019-015 Art. 21 al. 2 12-02-2019 01-01-2021 midada 2019-015 Art. 21 al. 3 12-02-2019 01-01-2021 aboliziun 2019-015 Art. 21 al. 4 31-08-2012 01-01-2013 midada - Art. 21 al. 4 12-02-2019 01-01-2021 midada 2019-015 Art. 21 al. 5 12-02-2019 01-01-2021 midada 2019-015 Art. 21 al. 5, b) 12-02-2019 01-01-2021 aboliziun 2019-015 Art. 21 al. 6 12-02-2019 01-01-2021 integraziun 2019-015 Art. 21 al. 7 12-02-2019 01-01-2021 integraziun 2019-015 Titel 2.5. 12-02-2019 01-01-2021 integraziun 2019-015 Art. 22 12-02-2018 01-07-2018 midada dal titel 2018-010 Art. 22 al. 1 12-02-2018 01-07-2018 midada 2018-010 Art. 22 al. 2 05-12-2017 01-01-2018 midada 2018-005 Art. 22 al. 3 12-02-2018 01-07-2018 midada 2018-010 Art. 22 al. 4 12-02-2018 01-07-2018 midada 2018-010 Art. 22 al. 5 12-02-2018 01-07-2018 integraziun 2018-010 Art. 22a 12-02-2018 01-07-2018 integraziun 2018-010 Art. 23 al. 5 12-02-2018 01-07-2018 integraziun 2018-010 Art. 33a 12-02-2019 01-01-2021 integraziun 2019-015  14     	1. Disposiziuns generalas 	Art. 1 Object da la lescha 	Art. 2 Taglias communalas 	Art. 3 Taglias da baselgia  	2. Las taglias communalas 	2.1. Taglias directas 	Art. 4 Taglias sin las entradas e sin la facultad 	Art. 5 Taglia fracziunala 	Art. 6 Taglia sin il gudogn tras la vendita da bains immobigliars  	2.2. Taglia sin midada da maun 	Art. 7 Taglia sin midada da maun 1. en general 	Art. 8 2. noziun da midada da maun 	Art. 9 3. midadas da maun libras da taglia 	Art. 10 4. subject da taglia 	Art. 11 5. liberaziun subjectiva da taglia 	Art. 12 6. fixaziun da taglia 	Art. 13 7. communicaziun 	Art. 14 8. taxaziun e scadenza 	Art. 15 9. garanzia  	2.3. Taglia sin immobiglias 	Art. 16 Taglia sin immobiglias 1. en general 	Art. 17 2. subject da taglia 	Art. 18 3. fixaziun da la taglia 	Art. 19 4. taxaziun ed incassament 	Art. 20 5. garanzia  	2.4. Taglia sin l'ierta e taglia sin donaziuns * 	Art. 21 Taglia sin l'ierta e sin donaziuns  	2.5. Normas da cumpetenza per ulteriuras taglias * 	Art. 22 Taxa da giasts * 	Art. 22a * Taxa d'alloschament 	Art. 23 Taxa per promover il turissem   	3. Las taglias da baselgia 	Art. 24 Taglias da baselgia  	4. Taglias supplementaras e taglias penalas sco er multas disciplinaras 	Art. 25 Taglias supplementaras e multas  	5. Execuziun e procedura 	Art. 26 Basa legala 	Art. 27 Autoritads 1. autoritads communalas 	Art. 28 2. autoritads ecclesiasticas 	Art. 29 Meds legals 	Art. 30 Indemnisaziun dal chantun  	6. Disposiziuns finalas 	Art. 31 Adattaziun da la legislaziun 	Art. 32 Midada dal dretg vertent) 	Art. 33 Disposiziun transitorica 	Art. 33a * Adattaziun da la legislaziun communala a la midada dals 12 da favrer 2019 	Art. 34 Referendum ed entrada en vigur   		2022-12-21T12:07:05+0100 	"7001 Chur" 	"Gesetzessammlung Kanton Graubünden"


title: Cunvegnas da dretg reciproc cun ils chantuns Turitg, Son Gagl, Appenzell dador, Friburg, Basilea Citad, Zug, Vad e Berna davart la liberaziun da la taglia sin l'ierta e sin donaziuns per contribuziuns per intents publics, d'utilitad publica e benefizients

pdf_content: Erlasse Kanton Graubünden    720.250   Cunvegnas da dretg reciproc cun ils chantuns  Turitg, Son Gagl, Appenzell dador, Friburg, Basilea  Citad, Zug, Vad e Berna davart la liberaziun da la  taglia sin l'ierta e sin donaziuns per contribuziuns  per intents publics, d'utilitad publica e caritativs 1)      1. Da la taglia sin l'ierta e sin donaziuns èn liberadas las contribuziuns  reciprocas al stadi ed a ses instituts, als circuls ed a las vischnancas  ed a lur instituts sco er a persunas giuridicas cun intents publics,  d'utilitad publica u caritativs.   2. La liberaziun sa referescha da vart dal chantun Grischun a las taglias  chantunalas sin l'ierta e sin donaziuns ed ad eventualas taglias  communalas sin l'ierta e sin donaziuns da las vischnancas politicas  menziunadas en l'agiunta 2), da vart dal chantun contrahent a sias  taglias sin l'ierta e sin donaziuns.   3. La liberaziun vala per las iertas ch'èn resultadas e per las donaziuns  ch'èn vegnidas exequidas suenter la participaziun a la cunvegna.    Areguard las pajataglias ed areguard ils pajataglias en vischnancas  grischunas che n'èn fin uss anc betg sa participadas a la cunvegna da  dretg reciproc, vegn la liberaziun concedida pir per las iertas  resultadas e per las donaziuns exequidas suenter la participaziun da la  vischnanca.   4. Las regenzas dals chantuns contrahents han il dretg da sa retrair da  tut temp da la cunvegna, e quai observond in termin da desditga da 6  mais.                                                                      1) vesair latiers l'art 113 al. 2 LT, DG 720.000; data da la conclusiun da las   cunvegnas: Turitg 13/27 d'october 1955, Son Gagl 24/31 da december 1955,  Appenzell dador 23 da december 1955/30 da schaner 1956, Friburg 30 da  december 1955/3 da favrer 1956, Basilea Citad 13 da schaner/7 da favrer 1956,  Zug 19 da december 1955/7 d'avrigl 1956, Vad 22 da zercladur/15 da december  1956, Berna 29 da favrer/23 da mars 1956    2) tut las vischnancas dal chantun Grischun èn sa participadas a questas cunvegnas   1-7-2008 1   http://www.gr-lex.gr.ch/data/720.000/rm  		2018-06-04T13:57:55+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    720.255   Cunvegna da dretg reciproc tranter la regenza dal  Principadi da Liechtenstein e la regenza dal  chantun Grischun davart la liberaziun da las taglias  sin l'ierta e sin donaziuns per contribuziuns per  intents publics, d'utilitad publica e caritativs 1)   approvada da la regenza grischuna ils 29 da matg 1957   approvada da la regenza dal Principadi da Liechtenstein ils 8 d'avust 1957     1. La regenza dal Principadi da Liechtenstein e la regenza dal chantun   Grischun decleran da liberar da la taglia sin l'ierta e sin donaziuns  contribuziuns reciprocas al stadi ed a ses instituts, als circuls ed a las  vischnancas ed a lur instituts sco er a persunas giuridicas cun intents  publics, d'utilitad publica u caritativs.   2. La liberaziun sa referescha da vart dal Principadi da Liechtenstein a  las taglias statalas sin l'ierta e sin donaziuns, da vart dal chantun  Grischun a las taglias chantunalas sin l'ierta e sin donaziuns ed ad  eventualas taglias communalas sin l'ierta e sin donaziuns da las  vischnancas politicas menziunadas en l'agiunta a questa  decleraziun. 2)   3. Questa cunvegna entra en vigur, uschespert ch'ella è vegnida  suttascritta liantamain da las duas regenzas. La liberaziun vala er per  tut ils cas pendents.    Areguard las pajataglias ed ils pajataglias en vischnancas grischunas  che n'èn fin uss anc betg sa participadas a questa cunvegna, vegn la  liberaziun concedida pir per las iertas resultadas e per las donaziuns  exequidas suenter la participaziun da las vischnancas.   4. Las duas regenzas han il dretg da sa retrair da tut temp da questa  cunvegna, e quai observond in termin da desditga da 6 mais.                                                                      1) vesair latiers l'art. 113 al. 2 LT, DG 720.000   2) tut las vischnancas dal chantun Grischun èn sa participadas a questa cunvegna   1-7-2008 1   http://www.gr-lex.gr.ch/data/720.000/rm  		2018-06-04T13:59:05+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    720.260   Cunvegna da dretg reciproc tranter la regenza dal  chantun Grischun ed il cussegl guvernativ dal  chantun Turgovia davart la liberaziun da la taglia  sin l'ierta e sin donaziuns per contribuziuns per  intents publics, d'utilitad publica e caritativs 1)   approvada da la regenza grischuna ils 7 da matg 1958   approvada dal cussegl guvernativ dal chantun Turgovia ils 19 da matg  1958     1. La regenza dal chantun Grischun ed il cussegl guvernativ dal chantun   Turgovia decleran da liberar da la taglia sin l'ierta e sin donaziuns  contribuziuns reciprocas al stadi ed a ses instituts, als circuls ed a las  vischnancas sco er a persunas giuridicas cun intents publics, d'utilitad  publica u caritativs.   2. La liberaziun sa referescha da vart dal chantun Grischun a las taglias  chantunalas sin l'ierta e sin donaziuns ed ad eventualas taglias  communalas sin l'ierta e sin donaziuns da las vischnancas politicas  menziunadas en l'agiunta a questa decleraziun 2), da vart dal chantun  Turgovia a las taglias turgovianas sin l'ierta, sin in legat e sin  donaziuns.   3. Questa cunvegna entra en vigur suenter ch'ella è vegnida concludida  da las regenzas dals dus chantuns. La liberaziun vala per las iertas e  per ils legats ch'èn resultads e per las donaziuns ch'èn vegnidas  exequidas suenter la participaziun a la cunvegna.    Areguard las pajataglias ed ils pajataglias en vischnancas grischunas  che n'èn fin uss anc betg sa participadas a questa cunvegna, vegn la  liberaziun concedida pir per las iertas resultadas e per las donaziuns  exequidas suenter la participaziun da las vischnancas.   4. Las duas regenzas han il dretg da sa retrair da tut temp da questa  cunvegna, e quai observond in termin da desditga da 6 mais.                                                                      1) vesair latiers l'art. 113 al. 2 LT, DG 720.000   2) tut las vischnancas dal chantun Grischun èn sa participadas a questas cunvegnas   1-7-2008 1   http://www.gr-lex.gr.ch/data/720.000/rm  		2018-06-04T14:00:15+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    720.265   Cunvegna da dretg reciproc tranter la republica  federala tudestga ed il chantun Grischun davart la  liberaziun da las taglias sin l'ierta e sin donaziuns  per contribuziuns per intents d'utilitad publica e  caritativs 1)   approvada da la regenza grischuna ils 5 da matg 1975   approvada dal cussegl federal ils 16 da zercladur 1975   concludida per correspundenza dals 11 d'avust 1975 tranter l'uffizi da  l'exteriur a Bonn e l'ambassada svizra a Cologna     1. Sin contribuziuns d'ina persuna domiciliada en il chantun Grischun u   en la republica federala tudestga u sin bains immobigliars situads en  il chantun Grischun u en la republica federala tudestga na vegnan  betg incassadas taglias sin l'ierta e sin donaziuns sco er eventualas  taglias communalas sin l'ierta e sin donaziuns, sche  a) la contribuziun va a favur d'ina persuna giuridica;  b) la contribuziun è deditgada unicamain ad intents d'utilitad   publica u da beneficenza (caritativs) e  c) il diever è garantì per quel intent specific.    Il diever per quel intent specific vegn renconuschì, sche la  contribuziun vegn fatga per l'intent menziunà ad instituziuns dal  maun public.   2. Cifra 1 cumpiglia er tut ils cas pendents.  3. Cifra 1 vala er areguard las vischnancas dal chantun Grischun che na   vegnan betg menziunadas en l'agiunta a questa decleraziun, sch'ellas  decleran lur participaziun a questa cunvegna, ed ella cumpiglia alura  er iertas resultadas e donaziuns exequidas suenter la participaziun. 2)   4. Questa cunvegna vala er per il stadi da Berlin, sche la regenza da la  republica federala tudestga na pronunzia betg ina decleraziun  cuntraria visavi la regenza dal chantun Grischun entaifer 3 mais  suenter l'entrada en vigur da la cunvegna.   5. Questa cunvegna entra en vigur il 1. d'avust 1975; ella po vegnir  desditga da tut temp da la regenza da la republica federala tudestga u  da la confederaziun svizra en num dal chantun Grischun, e quai  observond in termin da 6 mais.                                                                      1) vesair latiers l'art. 113 al. 2 LT, DG 720.000   2) tut las vischnancas dal chantun Grischun èn sa participadas a questas cunvegnas   1-7-2008 1   http://www.gr-lex.gr.ch/data/720.000/rm  		2018-06-04T14:01:25+0200 	"7001 Chur" 	"Gesetzessammlung Kanton Graubünden"


pdf_content: Microsoft Word - 720.270rm.docx    720.270   1-7-2008 1   Cunvegna da dretg reciproc tranter il chantun  Basilea-Champagna ed il chantun Grischun davart  la liberaziun da la taglia sin l'ierta e sin donaziuns  (dals 5 da fanadur 1976)   approvada da la regenza ils 19 da fanadur 1976    approvada dal cussegl guvernativ dal chantun Basilea-Champagna ils 10  d'avust 1976     Tranter il cussegl guvernativ dal chantun Basilea-Champagna e la regenza  dal chantun Grischun è vegnida fatga – sa basond sin  – § 6 al. 2 e § 38 al. 3 da la lescha davart la taglia sin l'ierta e sin   donaziuns dal chantun Basilea-Champagna dals 16 da favrer 1920, e  sin   – art. 88 ed art. 92 al. 3 da la lescha da taglia dal chantun Grischun dals  21 da zercladur 1964 1)   davart la liberaziun da las taglias sin l'ierta e sin donaziuns per  contribuziuns per intents publics, d'utilitad publica u caritativs – è vegnida  fatga la suandanta cunvegna:  1. Il cussegl guvernativ dal chantun Basilea-Champagna e la regenza   dal chantun Grischun decleran da liberar da la taglia sin l'ierta e sin  donaziuns contribuziuns reciprocas al chantun ed a ses instituts, als  circuls ed a las vischnancas e lur instituts sco er a persunas giuridicas  cun intents publics, d'utilitad publica u caritativs.   2. La liberaziun sa referescha da vart dal chantun Basilea-Champagna a  las taglias chantunalas sin l'ierta e sin donaziuns, da vart dal chantun  Grischun a las taglias chantunalas sin l'ierta e sin donaziuns sco er ad  eventualas taglias communalas sin l'ierta e sin donaziuns da las  vischnancas politicas menziunadas en l'agiunta a questa decleraziun.   3. 1 Questa cunvegna entra en vigur, uschespert ch'ella è vegnida  suttascritta liantamain da las duas regenzas. La liberaziun vala er per  tut ils cas pendents.                                                                   1) ussa art. 113 al. 2, DG 720.000     720.270 Cunvegna cun Basilea-Champagna davart liberaziuns da la taglia     2 1-7-2008    2 Areguard ils pajataglias en vischnancas grischunas che n'èn fin uss  anc betg sa participadas a questa cunvegna, vegn la liberaziun  concedida pir per las iertas resultadas e per las donaziuns exequidas  suenter la participaziun da las vischnancas. 1)   4. 1 Las regenzas dals dus chantuns pon desdir questa cunvegna da tut  temp observond in termin da desditga da 6 mais.    2 Fin oz èn sa participadas 199 vischnancas.   3 Las suandantas 14 vischnancas n'èn anc betg sa participadas:  2)     Veulden   Saas  Furna   S-chanf  Grüsch   Sent  Lostallo   Tschappina  Lü     Urmagn  Mastrils   Valendau  Ruschein   Ziràn-Reschen                                                                  1) uss èn tut las vischnancas dal chantun Grischun sa participadas a questa  cunvegna    2) uss èn tut las vischnancas dal chantun Grischun sa participadas a questa  cunvegna    		2020-09-04T18:15:12+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    720.275   Cunvegna da dretg reciproc tranter il chantun  Vallais ed il chantun Grischun davart la liberaziun  da la taglia sin l'ierta e sin donaziuns (dals 21  d'avust 1978)   approvada da la regenza ils 21 d'avust 1978    approvada dal cussegl guvernativ dal chantun Vallais ils 14 da zercladur  1978     Tranter il cussegl guvernativ dal chantun Vallais e la regenza dal chantun  Grischun è vegnida fatga – sa basond sin  – art. 112 lit. d da la lescha da taglia dal chantun Vallais dals 10 da   mars 1976 ed  – art. 88 ed art. 92 al. 3 da la lescha da taglia dal chantun Grischun dals   21 da zercladur 1964 1)  davart la liberaziun da la taglia sin l'ierta e sin donaziuns per  contribuziuns per intents publics, d'utilitad publica u caritativs– la  suandanta cunvegna:  1. La regenza dal chantun Vallais e la regenza dal chantun Grischun   decleran da liberar da la taglia sin l'ierta e sin donaziuns  contribuziuns reciprocas al chantun ed a ses instituts, als circuls ed a  las vischnancas e lur instituts sco er a persunas giuridicas cun intents  publics, d'utilitad publica u caritativs.   2.  La liberaziun sa referescha da vart dal chantun Vallais a las taglias  chantunalas sin l'ierta e sin donaziuns, da vart dal chantun Grischun a  las taglias chantunalas sin l'ierta e sin donaziuns sco er ad eventualas  taglias communalas sin l'ierta e sin donaziuns da las vischnancas  politicas menziunadas en l'agiunta a questa decleraziun. 2)   3. 1 Questa cunvegna entra en vigur, uschespert ch'ella è vegnida  suttascritta liantamain da las duas regenzas. La liberaziun vala er per  tut ils cas pendents.    2 Areguard ils pajataglias en vischnancas grischunas che n'èn fin uss  anc betg sa participadas a questa cunvegna, vegn la liberaziun  concedida pir per las iertas resultadas e per las donaziuns exequidas  suenter la participaziun da las vischnancas.   4. Las regenzas d'omadus chantuns pon desdir questa cunvegna da tut  temp observond in termin da desditga da 6 mais.                                                                      1) ussa art. 113 al. 2 LT, DG 720.000   2) tut las vischnancas dal chantun Grischun èn sa participadas a questa cunvegna   1-7-2008 1   http://www.gr-lex.gr.ch/data/720.000/rm  		2018-06-04T14:03:44+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    720.280   Cunvegna da dretg reciproc tranter la regenza dal  chantun Giura e la regenza dal chantun Grischun  davart la liberaziun da las taglias sin l'ierta e sin  donaziuns per contribuziuns per intents publics,  d'utilitad publica e caritativs 1)   approvada da la regenza grischuna e da la regenza dal chantun Giura ils  15 da schaner 1979     1. Las regenzas dal chantun Giura e dal chantun Grischun èn sa   cunvegnidas da liberar da las taglias sin l'ierta, sin in legat e sin  donaziuns contribuziuns reciprocas al stadi ed a ses instituts, als  circuls ed a las vischnancas sco er a persunas giuridicas cun intents  publics, d'utilitad publica u caritativs.   2. La liberaziun sa referescha da vart dal chantun Giura a las taglias sin  l'ierta, sin in legat e sin donaziuns. Da vart dal chantun Grischun a las  taglias chantunalas sin l'ierta e sin donaziuns ed ad eventualas taglias  communalas sin l'ierta e sin donaziuns da las vischnancas politicas  menziunadas en l'agiunta tar questa decleraziun.   3. Questa cunvegna entra en vigur il 1. da schaner 1979. La liberaziun  vala per las iertas, per ils legats e per las donaziuns ch'èn resultads  suenter quest termin.    Areguard las pajataglias ed ils pajataglias en vischnancas grischunas  che n'èn fin uss anc betg sa participadas a questa cunvegna, vegn la  liberaziun concedida pir per las iertas resultadas e per las donaziuns  exequidas suenter la participaziun da las vischnancas. 2)   4. Las duas regenzas han il dretg da sa retrair da tut temp da questa  cunvegna, e quai observond in termin da desditga da 6 mais.    Fin oz èn sa participadas 200 vischnancas.   Las suandantas 13 vischnancas n'èn anc betg sa participadas:  3)   Veulden S-chanf   Furna  Sent   Lostallo  Tschappina   Lü   Urmagn   Mastrils  Valendau                                                                      1) la lingua originala da la cunvegna è franzos   2) ussa èn tut las vischnancas dal chantun Grischun sa participadas a questa   cunvegna    3) ussa èn tut las vischnancas dal chantun Grischun sa participadas a questa   cunvegna        1     720.280 Cunvegna cun il Giura davart liberaziuns da taglias     2        Ruschein  Ziràn-Reschen   Saas    		2018-06-04T14:04:55+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    720.290   Cunvegna da dretg reciproc davart la liberaziun da  la taglia sin l'ierta e sin donaziuns   approvada da la regenza grischuna ils 13 da december 1994   approvada dal cussegl guvernativ dal chantun Uri ils 19 da december 1994     La regenza dal chantun Grischun ed il cussegl guvernativ dal chantun Uri  concludan:   Art. 1  Il chantun Grischun ed il chantun Uri garanteschan la reciprocitad en il  sectur da la liberaziun da la taglia sin l'ierta e sin donaziuns.   Art. 2  Questa liberaziun reciproca da taglia sa referescha a:  a) il chantun e ses instituts;  b) ils circuls, las vischnancas politicas e burgaisas sco er a lur instituts;  c) las baselgias chantunalas ed ils cumins-baselgia renconuschids dal   chantun sco er a lur instituts;  d) las ulteriuras persunas giuridicas che persequiteschan intents publics   u d'utilitad publica, per il gudogn e per il chapital ch'èn destinads  exclusivamain ed irrevocablamain a quests intents.   Art. 3  La liberaziun sa referescha da vart dal chantun Grischun a las taglias  chantunalas sin l'ierta e sin donaziuns ed ad eventualas taglias  communalas sin l'ierta e sin donaziuns da las vischnancas menziunadas en  l'agiunta, da vart dal chantun Uri a sias taglias sin l'ierta e sin donaziuns.    Art. 4  Las autoritads d'omadus chantuns èn obligadas da s'infurmar  vicendaivlamain, sch'ina midada da la lescha da taglia creescha nov dretg  en l'in u l'auter chantun u sche las premissas materialas u formalas che  constitueschan la basa da questa cunvegna da dretg reciproc, vegnan  suttamessas ad ina midada essenziala or d'auters motivs.   Art. 5  Ils dus chantuns han il dretg da sa retrair da tut temp da questa cunvegna,  e quai observond in termin da desditga da 6 mais.       1     720.290 Cunvegna da dretg reciproc davart la taglia sin l'ierta e sin donaziuns     2                                                                         Art. 6  1 Questa cunvegna da dretg reciproc entra en vigur il da la suttascripziun  tras omaduas varts. La liberaziun vala per las iertas e per ils legats ch'èn  resultads e per las donaziuns ch'èn vegnidas exequidas suenter quest  termin.  2 Areguard las pajataglias ed ils pajataglias en vischnancas grischunas che  n'èn fin uss anc betg sa participadas a las cunvegnas da dretg reciproc1 ),  vegn la liberaziun concedida pir per las iertas e per ils legats resultads e  per las donaziuns exequidas suenter la participaziun da la vischnanca.      1) ussa èn tut las vischnancas dal chantun Grischun sa participadas a questa   cunvegna    	Art. 1 	Art. 2 	Art. 3 	Art. 4 	Art. 5 	Art. 6  		2018-06-04T14:06:03+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    720.300   Cunvegna da dretg reciproc davart la liberaziun da  la taglia sin l'ierta e sin donaziuns   approvada da la regenza grischuna ils 21 d'avrigl 1998   approvada dal cussegl guvernativ dal chantun Lucerna ils 13 da favrer  1998     Il cussegl guvernativ dal chantun Lucerna e la regenza dal chantun  Grischun concludan:   Art. 1  Il chantun Lucerna ed il chantun Grischun garanteschan la reciprocitad en  il sectur da la liberaziun da la taglia sin l'ierta e sin donaziuns.   Art. 2  Questa liberaziun reciproca da taglia sa referescha a:  a) il chantun e ses instituts;  b) ils circuls, las vischnancas politicas e burgaisas sco er a lur instituts;  c) las baselgias chantunalas ed ils cumins-baselgia renconuschids dal   chantun sco er a lur instituts;  d) las persunas giuridicas che persequiteschan intents da cult en   l'interess chantunal u naziunal;  e) las ulteriuras persunas giuridicas che persequiteschan intents publics   u d'utilitad publica.   Art. 3  La liberaziun sa referescha da vart dal chantun Lucerna a la taglia sin  l'ierta e sin donaziuns e da vart dal chantun Grischun a las taglias  chantunalas sin l'ierta e sin donaziuns ed ad eventualas taglias  communalas sin l'ierta e sin donaziuns da las vischnancas menziunadas en  l'agiunta.   Art. 4  Las autoritads d'omadus chantuns èn obligadas da s'infurmar  vicendaivlamain, sch'ina midada da la lescha da taglia creescha nov dretg  en l'in u l'auter chantun u sche las premissas materialas u formalas che  constitueschan la basa da questa cunvegna da dretg reciproc, vegnan  suttamessas ad ina midada essenziala or d'auters motivs.   1-7-1998 1     720.300 Cunvegna da dretg reciproc davart la taglia sin l'ierta e sin donaziuns     2 1-7-1998                                                                     Art. 5  Ils dus chantuns han il dretg da sa retrair da tut temp da questa cunvegna,  e quai observond in termin da desditga da 6 mais.   Art. 6  1 Questa cunvegna da dretg reciproc entra en vigur il da la suttascripziun  tras omaduas varts. La liberaziun vala per las iertas e per ils legats ch'èn  resultads e per las donaziuns ch'èn vegnidas exequidas suenter quest  termin.  2 Areguard las pajataglias ed ils pajataglias en vischnancas grischunas che  n'èn fin uss anc betg sa participadas a las cunvegnas da dretg reciproc1 ),  vegn la liberaziun concedida pir per las iertas e per ils legats resultads e  per las donaziuns exequidas suenter la participaziun da la vischnanca.      1) il mument da la suttascripziun da questa cunvegna da dretg reciproc tras la   regenza dal chantun Grischun èn tut las vischnancas dal chantun Grischun sa  participadas    	Art. 1 	Art. 2 	Art. 3 	Art. 4 	Art. 5 	Art. 6  		2018-06-04T14:07:14+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    720.310   Cunvegna da dretg reciproc tranter il cussegl  guvernativ dal chantun Argovia e la regenza dal  chantun Grischun davart la liberaziun da la taglia  sin l'ierta e sin donaziuns   approvada da la regenza ils 15 da zercladur 1999   approvada dal cussegl guvernativ dal chantun Argovia ils 21 d'avrigl 1999     Il cussegl guvernativ dal chantun Argovia e la regenza dal chantun  Grischun concludan:   Art. 1  Il chantun Argovia ed il chantun Grischun garanteschan la reciprocitad  en il sectur da la liberaziun da la taglia sin l'ierta e sin donaziuns.   Art. 2  1 La liberaziun sa referescha da vart dal chantun Argovia a las taglias  argovianas sin l'ierta e sin donaziuns e da vart dal chantun Grischun a  las taglias chantunalas sin l'ierta e sin donaziuns.  2 Per las eventualas taglias sin l'ierta e sin donaziuns da las  vischnancas politicas dal chantun Grischun vala questa cunvegna,  uschespert ch'ellas èn sa participadas.   Art. 3  Questa liberaziun reciproca da taglia sa referescha a:  a) il chantun e ses instituts;  b) ils districts, ils circuls, las vischnancas politicas e burgaisas e lur   instituts, las corporaziuns da vischnancas, ils cumins-baselgia e  las baselgias chantunalas,   c) las persunas giuridicas, sch'ellas èn liberadas da l'obligaziun da  pajar taglia en il chantun da domicil causa persecuziun da motivs  publics, d'utilitad publica u causa intents da cult.   Art. 4  Las autoritads dals dus chantuns s'obligheschan da s'infurmar  vicendaivlamain, sch'ina midada da la lescha da taglia creescha nov  dretg en l'in u l'auter chantun u sche las premissas materialas u  formalas che constitueschan la basa da questa cunvegna da dretg  reciproc, vegnan suttamessas ad ina midada essenziala or d'auters  motivs.   1-7-1999 1     720.310 Cunvegna da dretg cun il chantun Argovia davart liberaziuns da taglias     2 1-7-1999                                                                     Art. 5  Ils dus chantuns han il dretg da sa retrair da tut temp da questa  cunvegna, e quai observond in termin da desditga da 6 mais.   Art. 6  Questa ordinaziun da dretg reciproc entra en vigur retroactivamain il  1. da schaner 1999 e remplazza l'ordinaziun da dretg reciproc dals  13 da schaner/10 da favrer 1956 1).      1) vDG 1222    	Art. 1 	Art. 2 	Art. 3 	Art. 4 	Art. 5 	Art. 6  		2018-06-04T14:08:24+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    730.100   Participaziun dal chantun Grischun a la cunvegna  da basa per la collavuraziun interchantunala cun  gulivaziun da las grevezzas dals 24 da zercladur  2005   dals 25 d'avrigl 2006   Il cussegl grond dal chantun Grischun,   sa basond sin l'artitgel 32 alinea 2 da la constituziun chantunala1 ),  suenter avair gì invista da la missiva da la regenza dals 10 da schaner  2006 2),   concluda 3)    1. Il chantun Grischun sa participescha a la cunvegna da basa per la   collavuraziun interchantunala cun gulivaziun da las grevezzas  (cunvegna da basa, CBI) dals 24 da zercladur 2005 4).   2. La regenza vegn autorisada da declerar la participaziun 5) a la  cunvegna da basa dals 24 da zercladur 2005.   3. Las cifras 1 e 2 da quest conclus èn suttamessas al referendum  facultativ.                                                                      1) DG 110.100   2) pagina 1477   3) PCG 2005/2006, 1154   4) DG 730.110   5) la participaziun è vegnida declerada cun CR dals 29 d'avust 2006   1-7-2008 1   http://www.gr-lex.gr.ch/data/110.100/rm http://www.gr-lex.gr.ch/data/730.110/rm  		2018-06-04T14:09:34+0200 	"7001 Chur" 	"Gesetzessammlung Kanton Graubünden"


title: Cunvegna da basa per la collavuraziun interchantunala cun gulivaziun da las grevezzas

short: cunvegna da basa

abbreviation: CBI

pdf_content: Erlasse Kanton Graubünden    730.110   Cunvegna da basa per la collavuraziun inter- chantunala cun gulivaziun da las grevezzas   (cunvegna da basa, CBI)   deliberada ils 24 da zercladur 2005 da la conferenza da las regenzas chan- tunalas (CdC) per la ratificaziun en ils chantuns   I. Disposiziuns generalas   1. PRINCIPS   Art. 1  1 Questa cunvegna da basa regla ils princips e las proceduras da la  collavuraziun interchantunala cun gulivaziun da las grevezzas.   Intent e champ  d'applicaziun   2 Ella è la basa per ils contracts da collavuraziun interchantunala en ils  secturs tenor l'artitgel 48a da la constituziun federala 1).  3 A la cunvegna da basa pon ils chantuns suttametter contracts da collavu- raziun interchantunala d'auters champs d'incumbensa.   Art. 2  1 La collavuraziun interchantunala cun gulivaziun da las grevezzas ha la  finamira d'ademplir las incumbensas en ina moda economica che corre- spunda als basegns.   Finamiras da la  collavuraziun  interchantunala  cun gulivaziun da  las grevezzas 2 Ella sto vegnir concepida uschia che las giudidras respectivamain ch'ils   giudiders surpiglian er ils custs e portan las decisiuns.  3 La conferenza da las regenzas chantunalas (CdC) publitgescha mintga  quatter onns in rapport da gestiun davart il stadi da l'applicaziun dals prin- cips da la collavuraziun interchantunala.   Art. 3  Ils chantuns s'obligheschan d'observar ils princips da la subsidiaritad e da  l'equivalenza fiscala confurm al senn er entaifer il chantun.   Collavuraziun  intrachantunala  cun gulivaziun da  las grevezzas   Art. 4  1 Las regenzas chantunalas èn obligadas d'infurmar ils parlaments chantu- nals a temp ed en moda cumplessiva davart cunvegnas existentas u inten-  Posiziun dals  parlaments  chantunals                                                                      1) CS 101   1-1-2008 1   http://www.lexfind.ch/link/Bund/101/rm   730.110 Cunvegna da basa gulivaziun da las grevezzas, CBI     ziunadas en il sectur da la collavuraziun interchantunala cun gulivaziun da  las grevezzas.  2 Dal rest regla il dretg chantunal ils dretgs da cundecisiun dals parla- ments.   2. CUMPETENZAS   Art. 5  1 Decleraziuns da participaziun, decleraziuns d'extrada e dumondas da mi- dar la cunvegna da basa ston vegnir deponidas tar la CdC.   Conferenza da las  regenzas chantu- nalas (CdC)   2 La CdC fixescha l'entrada en vigur e l'aboliziun da la cunvegna da basa  ed exequescha in'eventuala procedura da midada.  3 Ella elegia las commembras ed ils commembers da la cumissiun inter- chantunala da contract (CIC) ed approvescha ses urden da gestiun.   Art. 6  La presidenta u il president da la CdC è cumpetent per la procedura preli- minara informala en il rom da la procedura per reglar dispitas.   Presidi da la CdC   Art. 7  1 La CIC è cumpetenta per la procedura da mediaziun formala en il rom da  la procedura per reglar dispitas.   Cumissiun inter- chantunala da  contract (CIC)   2 Ella sa cumpona da sis commembras e commembers che vegnan elegids  da la CdC per ina perioda d'uffizi da quatter onns. Tar l'elecziun sto vegnir  resguardà che las regiuns linguisticas vegnian represchentadas adequata- main.  3 Ella sa dat in urden da gestiun.  4 La CdC surpiglia ils custs per installar la CIC. Tut ils ulteriurs custs ston  vegnir surpigliads da las partidas tenor l'artitgel 33 alinea 5.   3. NOZIUNS   Art. 8  1 Furnitura respectivamain furnitur da prestaziuns è in chantun u ina insti- tuziun purtadra communabla che survegn la cumpetenza da realisar las  prestaziuns.  2 Cumprader da prestaziuns è quel chantun che indemnisescha las presta- ziuns.  3 Producenta respectivamain producent da prestaziuns è tgi che produce- scha ina prestaziun.   2 1-1-2008     Cunvegna da basa gulivaziun da las grevezzas, CBI 730.110     4 Retschavidra respectivamain retschavider da prestaziuns è tgi che fa die- ver d'ina prestaziun.  5 Dumandadras respectivamain dumandaders en il senn dals artitgels 13 e  23 èn retschavidras respectivamain retschaviders da prestaziuns pussai- vels.   II. Furmas da la collavuraziun interchantunala cun guliva- ziun da las grevezzas   Art. 9  Questa cunvegna da basa regla las suandantas furmas da la collavuraziun  interchantunala cun gulivaziun da las grevezzas:  a) l'instituziun purtadra communabla;  b) la cumpra da prestaziuns.   1. INSTITUZIUN PURTADRA COMMUNABLA   Art. 10  1 Sco instituziun purtadra communabla vegn designada in'organisaziun u  ina instituziun da dus u da plirs chantuns che ha la finamira da furnir  tschertas prestaziuns en il rom da la collavuraziun interchantunala cun gu- livaziun da las grevezzas.    Definiziuns   2 Ils chantuns che sa participeschan a l'instituziun purtadra communabla  vegnan designads sco chantuns purtaders.   Art. 11  1 Valair vala il dretg a la sedia da l'instituziun purtadra communabla. Dretg applitgabel  2 Resalvadas restan regulaziuns divergentas en ils contracts interchantu- nals respectivs.   Art. 12  1 En l'instituziun purtadra han ils chantuns purtaders da princip dretgs da  cogestiun e da cundecisiun paritetics che pon excepziunalmain vegnir va- litads tenor la participaziun finanziala.   Dretgs dals chan- tuns purtaders   2 Ils dretgs da cogestiun e da cundecisiun èn cumplessivs e s'extendan sin  tut ils secturs da la furniziun da prestaziuns.   Art. 13  Dumandadras respectivamain dumandaders or dals chantuns purtaders han  ils medems dretgs d'access a las prestaziuns.   Medems dretgs  d'access   1-1-2008 3     730.110 Cunvegna da basa gulivaziun da las grevezzas, CBI     Art. 14  1 Ils chantuns purtaders garanteschan che la gestiun e che l'administraziun  da l'instituziun purtadra communabla vegnian survegliadas en moda effi- cazia.   Surveglianza   2 Els delegheschan las funcziuns da surveglianza ad organs adattads. A tut  ils chantuns purtaders sto vegnir dada la pussaivladad da sa participar als  organs.   Art. 15  1 En cas d'instituziuns purtadras communablas vegnan installadas cumis- siuns da gestiun interparlamentaras.   Controlla da  gestiun   2 La repartiziun dals mandats è da princip paritetica. En cas excepziunals  po ella sa drizzar tenor la clav da finanziaziun. A mintga chantun sto den- tant vegnir concedida ina represchentanza minimala.  3 La cumissiun da gestiun interparlamentara vegn infurmada a temp ed en  moda cumplessiva davart la lavur da l'instituziun purtadra communabla.  4 Las cumissiuns da gestiun interparlamentaras pon proponer als chantuns  purtaders da midar il contract. En il rom da l'elavuraziun d'ina incarica da  prestaziun e d'in preventiv global han ellas dretgs da cundecisiun ade- quats.   Art. 16  1 Novs chantuns purtaders pajan ina summa d'entrada. Questa summa cor- respunda proporziunalmain a la valur actuala da las investiziuns fatgas  dals chantuns purtaders vertents.   Entrada   2 Ils chantuns purtaders vertents han in dretg sin la summa d'entrada en la  dimensiun da las investiziuns ch'els han fatg.  3 La procedura d'entrada sto vegnir reglada en ils contracts interchantu- nals.   Art. 17  1 La procedura d'extrada e las cundiziuns d'extrada inclusiv in eventual  dretg d'indemnisaziun dals chantuns extrants ston vegnir regladas en ils  contracts interchantunals.   Extrada   2 Chantuns extrants stattan buns per obligaziuns ch'èn resultadas durant il  temp ch'els èn stads participads sco conpurtaders.   Art. 18  1 In eventual retgav da schliaziun e da liquidaziun sto vegnir repartì pro- porziunalmain sin las parts contrahentas a norma da la participaziun.   Schliaziun   4 1-1-2008     Cunvegna da basa gulivaziun da las grevezzas, CBI 730.110     2 Per eventualas obligaziuns ch'existan il mument da la schliaziun stattan  buns ils chantuns purtaders en moda solidara, uschenavant ch'ils contracts  interchantunals na prevesan nagut auter.   Art. 19  1 Ils chantuns purtaders stattan buns en moda subsidiara e solidara per las  obligaziuns d'instituziuns purtadras communablas.   Responsabladad   2 Ils chantuns purtaders stattan buns per persunas ch'els delegheschan en  organs interchantunals.  3 Resalvadas restan regulaziuns divergentas en ils contracts interchantu- nals respectivs.   Art. 20  Ils chantuns purtaders ston vegnir infurmads a temp ed en moda cumples- siva davart la lavur da l'instituziun purtadra communabla.   Infurmaziun   2. CUMPRA DA PRESTAZIUNS   Art. 21  Prestaziuns pon vegnir cumpradas tras pajaments da gulivaziun, tras il ba- rat da prestaziuns u tras ina maschaida da pajament e da barat.   Furmas da la  cumpra da  prestaziuns   Art. 22  A las cumpradras respectivamain als cumpraders da prestaziuns vegn per  regla concedì almain in dretg da cogestiun parzial.   Cogestiun da las  cumpradras  respectivamain  dals cumpraders  da prestaziuns Art. 23   1 Dumandadras respectivamain dumandaders or dals chantuns contrahents  han da princip ils medems dretgs d'access a las prestaziuns.   Access a las  prestaziuns   2 En cas da restricziuns d'admissiun han dumandadras respectivamain du- mandaders or da chantuns contrahents la preferenza envers dumandadras  respectivamain dumandaders or da chantuns betg contrahents.  3 En cas da restricziuns d'admissiun han dumandadras respectivamain du- mandaders or da chantuns purtaders la preferenza envers dumandadras re- spectivamain dumandaders or da chantuns che cumpran prestaziuns.   Art. 24  Las furnituras respectivamain ils furniturs da prestaziuns ston infurmar  periodicamain las cumpradras respectivamain ils cumpraders da  prestaziuns davart las prestaziuns furnidas.   Barat d'infurma- ziuns   1-1-2008 5     730.110 Cunvegna da basa gulivaziun da las grevezzas, CBI     III. Gulivaziun da las grevezzas   1. BASA PER ERUIR LAS INDEMNISAZIUNS   Art. 25  1 Las indemnisaziuns vegnan eruidas sin basa da calculaziuns transparen- tas e chapaivlas dals custs e da las prestaziuns.   Calculaziuns dals  custs e da las pre- staziuns   2 Ils chantuns che sa participeschan ad in contract elavuran las pretensiuns  per calcular ils custs e las prestaziuns.   Art. 26  1 Avant che cumenzar cun tractativas mussan las partenarias respectiva- main ils partenaris da tractativas, da tge prestaziuns e da tge avantatgs  ch'ellas respectivamain ch'els profiteschan sco er cun tge custs e cun tge  effects negativs ch'ellas respectivamain ch'els vegnan engrevgiads. Las  furnituras respectivamain ils furniturs da prestaziuns preschentan ils custs  che resultan.   Bilantscha dals  custs e dal niz   2 Ils chantuns èn obligads da metter a disposiziun ils documents necessa- ris.   2. PRINCIPS PER LAS INDEMNISAZIUNS   Art. 27  1 Prestaziuns cun custs considerabels che na vegnan betg surpigliads da las  retschavidras respectivamain dals retschaviders da prestaziuns extrachan- tunals vegnan indemnisadas tras pajaments da gulivaziun dals chantuns.   Indemnisaziuns  per retrair presta- ziuns or d'auters  chantuns   2 Da princip èsi chaussa da las parts contrahentas da fixar l'indemnisaziun  ed ils ulteriurs cuntegns dal contract.    Art. 28  1 Per fixar l'indemnisaziun partan ins da la media dals custs cumplets. Criteris per   l'indemnisaziun  2 L'indemnisaziun s'orientescha al resultat e sa drizza tenor il diever effec- tiv da las prestaziuns.  3 Ulteriurs criteris per fixar l'indemnisaziun èn:  a) ils dretgs da cogestiun e da cundecisiun concedids u duvrads;  b) l'access concedì a la purschida da prestaziuns;  c) avantatgs e dischavantatgs dal lieu considerabels en connex cun la   furniziun e cun la retratga da prestaziuns;  d) la transparenza da la cumprova dals custs;  e) la rentabilitad da la realisaziun da las prestaziuns.   6 1-1-2008     Cunvegna da basa gulivaziun da las grevezzas, CBI 730.110     Art. 29  La furnitura respectivamain il furnitur da prestaziuns s'oblighescha da  consegnar l'indemnisaziun a la producenta respectivamain al producent da  prestaziuns, uschenavant che questa respectivamain che quest surpiglia ils  custs per realisar la prestaziun.   Indemnisaziun da  la producenta u  dal producent da  las prestaziuns   Art. 30  1 Sche las vischnancas produceschan prestaziuns, las sto vegnir concedì in  dretg d'audienza e da cogestiun.   Vischnancas sco  producentas da  prestaziuns   2 En in contract interchantunal po vegnir concedì a vischnancas u ad orga- nisaziuns che vegnan purtadas da las vischnancas in dretg direct sin l'in- demnisaziun.   IV. Reglar dispitas   Art. 31  1 Tras tractativas u tras mediaziun sa stentan ils chantuns ed ils organs in- terchantunals da reglar las dispitas pervi da contracts interchantunals exi- stents u intenziunads.   Princip  2 Per tut las dispitas en connex cun la collavuraziun interchantunala cun  gulivaziun da las grevezzas s'obligheschan els da sa participar a la proce- dura per reglar dispitas descritta qua sutvart, avant che purtar in plant te- nor l'artitgel 120 alinea 1 litera b da la lescha federala davart il tribunal fe- deral dals 17 da zercladur 2005 1).  3 La procedura per reglar dispitas po vegnir instradada er da chantuns che  na fan betg part da la cunvegna sco er d'organs interchantunals che na sa  basan betg sin la CBI.   Art. 32  1 La procedura per reglar dispitas ha dus stgalims. Ella consista d'ina pro- cedura preliminara informala davant il presidi da la CdC e d'ina procedura  da mediaziun formala davant la CIC.   Procedura per  reglar dispitas   2 Per quest intent po mintga chantun e mintga organ interchantunal intro- ducir la procedura per reglar dispitas, e quai cun far en scrit ina dumonda  da mediaziun tar il presidi da la CdC.   Art. 33  1 Suenter che la dumonda da mediaziun è entrada, envida la presidenta u il  president da la CdC ubain in'autra persuna ch'ella ha designà sco mediatu-  Procedura preli- minara informala                                                                      1) CS 173.110   1-1-2008 7   http://www.lexfind.ch/link/Bund/173.110/rm   730.110 Cunvegna da basa gulivaziun da las grevezzas, CBI     ra u sco mediatur las represchentanzas da las partidas participadas ad ina  discussiun.  2 En enclegientscha cun las persunas participadas po vegnir engaschada  ina persuna ch'è spezialmain qualifitgada sin il sectur da la mediaziun.  3 Sche la procedura preliminara informala na porta betg ina reconciliaziun  entaifer sis mais dapi che la dumonda da mediaziun è entrada, introduce- scha la mediatura u il mediatur la procedura da mediaziun formala davant  la CIC.   Art. 34  1 La CIC communitgescha a las partidas l'avertura da la procedura da me- diaziun formala.   Procedura da me- diaziun formala   2 Las commembras ed ils commembers da la CIC designeschan ina parsu- ra u in parsura per la procedura da mediaziun pendenta. Sch'ellas e sch'els  n'arrivan betg da sa cunvegnir entaifer in mais ad ina proposta communa- bla u sche la persuna designada vegn refusada d'ina partida, vegni duman- dà la presidenta u il president dal tribunal federal da designar ina parsura u  in parsura per la procedura da mediaziun.  3 L'avertura da la procedura da mediaziun sto vegnir communitgada a la  chanzlia federala cun inditgar l'object da dispita. Sche la dispita tanghe- scha interess federals, po il cussegl federal designar ina persuna che sa  participescha a la procedura da mediaziun sco observatura da la confede- raziun.  4 Las partidas èn autorisadas da menziunar en scrit e da documentar lur  puntgs da vista divergents per mauns da la CIC. Ellas survegnan er la pus- saivladad da s'exprimer a bucca davant la CIC. La tractativa sto vegnir  protocollada.  5 Il resultat vegn fixà da la CIC per mauns da las persunas participadas en  in document uffizial. En quel sto er vegnir reglà, co ch'ils custs da proce- dura vegnan repartids sin las partidas.  6 Las partidas s'obligheschan da purtar in eventual plant tar il tribunal fe- deral svizzer entaifer sis mais, suenter ch'in eventual naufragi da la proce- dura da mediaziun è vegnì communitgà formalmain.  7 Ellas s'obligheschan da metter tar las actas processualas ils documents da  la procedura per reglar dispitas.   V. Disposiziuns finalas   Art. 35  1 La participaziun a la cunvegna da basa daventa valaivla tras la communi- caziun a la CdC.   Participaziun ed  extrada   8 1-1-2008     Cunvegna da basa gulivaziun da las grevezzas, CBI 730.110     2 Mintga chantun po extrar da la cunvegna tras ina decleraziun a la CdC.  L'extrada daventa valaivla a la fin da l'onn chalendar che suonda l'onn che  la decleraziun è vegnida fatga.   3 L'extrada po vegnir declerada il pli baud per la fin dal tschintgavel onn  dapi l'entrada en vigur e tschintg onns suenter che la participaziun è  succedida.   Art. 36  La cunvegna da basa entra en vigur 1), cur che 18 chantuns èn sa  participads a quella.   Entrada en vigur   Art. 37  1 La cunvegna da basa ha vigur illimitada. Vigur ed   aboliziun  2 Ella vegn abolida, sch'il dumber da commembers sutpassa 18.   Art. 38  Sin dumonda da trais chantuns introducescha la CdC la midada da la cun- vegna da basa. La midada entra en vigur sut las premissas da l'artitgel 36.   Midada da la  cunvegna da basa   1-1-2008 9                                                                      1) 1. da schaner 2008; la radunanza plenara da la CdC ha constatà ils 14 da   december 2007 che tut ils chantuns han ratifitgà il contract    	I. Disposiziuns generalas 	1. PRINCIPS 	Art. 1 	Intent e champ d'applicaziun 	Art. 2 	Finamiras da la collavuraziun interchantunala cun gulivaziun da las grevezzas 	Art. 3 	Collavuraziun intrachantunala cun gulivaziun da las grevezzas 	Art. 4 	Posiziun dals parlaments chantunals  	2. CUMPETENZAS 	Art. 5 	Conferenza da las regenzas chantunalas (CdC) 	Art. 6 	Presidi da la CdC 	Art. 7 	Cumissiun interchantunala da contract (CIC)  	3. NOZIUNS 	Art. 8   	II. Furmas da la collavuraziun interchantunala cun gulivaziun da las grevezzas 	Art. 9 	1. INSTITUZIUN PURTADRA COMMUNABLA 	Art. 10 	Definiziuns 	Art. 11 	Dretg applitgabel 	Art. 12 	Dretgs dals chantuns purtaders 	Art. 13 	Medems dretgs d'access 	Art. 14 	Surveglianza 	Art. 15 	Controlla da gestiun 	Art. 16 	Entrada 	Art. 17 	Extrada 	Art. 18 	Schliaziun 	Art. 19 	Responsabladad 	Art. 20 	Infurmaziun  	2. CUMPRA DA PRESTAZIUNS 	Art. 21 	Furmas da la cumpra da prestaziuns 	Art. 22 	Cogestiun da las cumpradras respectivamain dals cumpraders da prestaziuns 	Art. 23 	Access a las prestaziuns 	Art. 24 	Barat d'infurmaziuns   	III. Gulivaziun da las grevezzas 	1. BASA PER ERUIR LAS INDEMNISAZIUNS 	Art. 25 	Calculaziuns dals custs e da las prestaziuns 	Art. 26 	Bilantscha dals custs e dal niz  	2. PRINCIPS PER LAS INDEMNISAZIUNS 	Art. 27 	Indemnisaziuns per retrair prestaziuns or d'auters chantuns 	Art. 28 	Criteris per l'indemnisaziun 	Art. 29 	Indemnisaziun da la producenta u dal producent da las prestaziuns 	Art. 30 	Vischnancas sco producentas da prestaziuns   	IV. Reglar dispitas 	Art. 31 	Princip 	Art. 32 	Procedura per reglar dispitas 	Art. 33 	Procedura preliminara informala 	Art. 34 	Procedura da mediaziun formala  	V. Disposiziuns finalas 	Art. 35 	Participaziun ed extrada 	Art. 36 	Entrada en vigur 	Art. 37 	Vigur ed aboliziun 	Art. 38 	Midada da la cunvegna da basa  	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-06-04T14:11:16+0200 	"7001 Chur" 	"Gesetzessammlung Kanton Graubünden"